**Գրիշա Ալեքսանդրի Աղախանյան** (մարտի 5, 1968, Սոչի, ՌԽՖՍՀ, ԽՍՀՄ), հայ շոումեն, հաղորդավար, երգիչ, պրոդյուսեր, դերասան։

Կենսագրություն
--------------

Գիրշա Աղախանյանը ծնվել է 1968 թվականի մարտի 5-ին, Ռուսաստանի Սոչի քաղաքում։ 1985 թվականին ավարտել է Երևանի Անտոն Չեխովի անվան թիվ 55 միջնակարգ դպրոցը, որին զուգահեռ 7 տարի սովորել է Երևանի Սայաթ-Նովայի անվան երաժշտական դպրոցի դաշնամուրային բաժնում։ 1985-1992 թվականներին սովորել է Երևանի Մխիթար Հերացու անվան բժշկական ինստիտուտի ատամնաբուժական ֆակուլտետում։

1988 թվականին՝ ինստիտուտն ավարտելուց հետո, որպես դերասան աշխատանքի է անցել «Մետրո» թատրոնում, եղել է այդ թատրոնի հիմնադիրներից։

1990-ական թվականների սկզբին սկսել է երգել «Ասպարեզ» ստուդիային կից խմբում և պրոպագանդել «ռեփ» երաժշտական ոճը։ Այդ ընթացքում Գրիշա Աղախանյանը սկսել է համագործակցել երգահան Արթուր Գրիգորյանի հետ։ Մինչև 1997 թվականը երգել է դեռ նոր կայացող Հայաստանի երգի պետական թատրոնում։ Նա համագործակցել է նաև «Նոր հայեր» ուրախների և հնարամիտների ակումբի (ՈՒՀԱ) թիմի հետ։

Ամուսնացած է դերասանուհի Շողեր Թովմասյանի հետ։

Աշխատանք
--------

Գրիշա Աղախյանը 1998-2000 թվականներին Երևանում թողարկել է «Top 10 of Rabiz» 1-ինից 3-րդ ձայնասավառակները, իսկ 2000 թվականին, տեղափոխվելով ԱՄՆ-ի Լոս Անջելես քաղաք, թողարկել է «Top 10 of Rabiz» 4-րդ և 5-րդ ձայնասկավառակները։

Լոս Անջելեսում սկսել է աշխատել Գլենդելի «ԱՐՏՆ-Շանթ» հեռուստաընկերությունում։ Մինչև 2007 թվականը եղել է բազմաթիվ հեռուստանախագծերի հաղորդավար և պրոդյուսեր, ինչպես նաև նկարահանել է 7 տեսահոլովակ։ 2007 թվականին, վերադառնալով Երևան, սկսել է համագործակցել «Շանթ» հեռուստաընկերության հետ, որտեղ վարել է բազմաթիվ հեռուստանախագծեր։

Սկավառակագրություն
------------------

* Top 10 of Rabiz Vol. 1 (1998)
* Top 10 of Rabiz Vol. 2 (1999)
* Grisha Aghakhanyan & Friends (2000)
* Top 10 of Rabiz Vol. 3 (2000)
* Top 10 of Rabiz Vol. 4 (2003)
* Top 10 of Rabiz Vol. 5 (2005)

Հեռուստանախագծեր
----------------

* «Թաքնված տաղանդ»
* «Բարի ախորժակ»
* «Պարի՛ր, թե կարող ես»
* «Պարահանդես»
* «Իքս Ֆակտոր» և այլն։

Նկարահանումներ
--------------

2015 թվականին նկարահանվել է «Սկոտչ և վիսկի» և «Որոգայթ» ֆիլմերում։

2012 թվականին խաղացել է «Ջին ջան» ներկայացման մեջ։

Ծանոթագրություններ
------------------

1. ↑  «Григор Агаханян / Grigor Aghakhanyan / : всё о персоне | Обои, фотографии, фильмография, биография, факты, новости». *KINOMANIA.RU* (ռուսերեն). Արխիվացված է օրիգինալից 2019 թ․ դեկտեմբերի 9-ին. Վերցված է 2019 թ․ դեկտեմբերի 9-ին.
2. ↑  «AV Production - Գրիշա Աղախանյան». *avproduction.am*. Արխիվացված է օրիգինալից 2021 թ․ սեպտեմբերի 23-ին. Վերցված է 2019 թ․ դեկտեմբերի 9-ին.
3. ↑  «Տեսահոլովակի պրեմիերա. Գրիշա Աղախանյան և Սպիտակցի Հայկո — «Ես — ես» - FBnews». *www.fbnews.am*. Վերցված է 2019 թ․ դեկտեմբերի 9-ին.
4. ↑  Tue, 0Shares 0Comments Սառա Հակոբյան; Top, 07/09/2019-20:12 Instagram. «Շողեր Թովմասյանի ու որդու ջերմ լուսանկարը». *www.live24.am*. Վերցված է 2019 թ․ դեկտեմբերի 9-ին. `{{cite web}}`: `|first2=` has generic name (օգնություն)CS1 սպաս․ թվային անուններ: authors list (link)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ԿինոՊոիսկ |
|  |
| Բառարաններ և հանրագիտարաններ | AV Production |

 |